- Hindi News
- National
- 1.72 करोड़ मंजूर होने के बाद भी 11 जगह सीसी रोड, 20 जगह नाली निर्माण शुरू नहीं
1.72 करोड़ मंजूर होने के बाद भी 11 जगह सीसी रोड, 20 जगह नाली निर्माण शुरू नहीं
शहरवासियों के हित के लिए अधोसंरचना मद अंतर्गत संचालनालय नगरीय प्रशासन एवं विकास नया रायपुर से 10 नवंबर 2016 को विभिन्न 38 विकास कार्यो की स्वीकृति मिली है। जिसमें 23 जनवरी 2017 को एक करोड़ 72 लाख रुपए से 31 विकास कार्यो (11 सीसी रोड व 20 आरसीसी निर्माण) के लिए निविदा आमंत्रित हो चुका है। लेकिन अब तक काम शुरू नहीं हो पाया है, कारण विभागीय प्रक्रिया में देरी।
शहरवासी नपा के अधिकारी व जनप्रतिनिधियों से संपर्क कर जल्द काम शुरू करने की मांग कर रहे हैं। वहीं नपा के जनप्रतिनिधि प्रशासनिक अधिकारियों को काम शुरू कराने को लेकर ज्ञापन सौंप रहे हैं। सभी काम जल्द शुरू होने के दावे किए जा रहे है लेकिन जो विकास कार्य होने हैं, क्या वह बारिश के पहले पूरा हो जाएगा, इस सवाल का जवाब किसी के पास नहीं है।
बालोद. वार्ड 20 में सीसी रोड निर्माण होना है लेकिन अब तक काम शुरू नहीं।
टेंडर जारी, विभागीय प्रक्रिया में अटका काम
मांग के बाद भी ध्यान नहीं दे रहे जिम्मेदार
काम पूरा होने के बाद नागरिकों को यह सुविधा
26 हजार से अधिक की जनसंख्या वाले नपा क्षेत्र में कुल 20 वार्ड हैं। इसके दायरे में कुल 31 जगहों में सीसी रोड व नाली निर्माण कार्य पूरा होने के बाद शहर का ड्रेनेज सिस्टम सुधरेगा। कार्ययोजना अनुसार छोटी-बड़ी नाली के साथ सीसी रोड बनेगा। सीसी रोड बनाकर ड्रेनेज सिस्टम को व्यवस्थित करने की योजना है। सीसी रोड बनने से आवागमन में भी सुविधा मिलेगी।
नाली नहीं बनाई तो बारिश में फिर जाम होगा पानी
नागरिक ढालेश कुमार, संतोष साहू, मितेश कुमार, योगेन्द्र साहू का कहना है कि काम अब तक शुरू नहीं हुआ है, गर्मी की शुरुआत हो चुकी है, इसी दौरान ही काम पूरा हो जाए तो बारिश में पानी जाम की स्थिति नहीं रहेगी। काम देरी होने से नागरिकों को कई समस्याओं से जूझना पड़ेगा। संबंधितों ने फरवरी के अंतिम सप्ताह या मार्च में काम शुरू होने की दावे किए थे।
जल्द काम शुरू करने अफसरों से बात करेंगे
शहर में 31 विकास कार्यों को जल्द शुरू कराने प्रशासनिक अधिकारी से मुलाकात कर चर्चा किए हैं। स्वीकृत सभी काम जल्द शुरू होने का आश्वासन मिला है। विकास चोपड़ा, अध्यक्ष, नगर पालिका
फाइल देखना पड़ेगा, नपा अध्यक्ष से करेंगे चर्चा
शहर में कौन-कौन से विकास निर्माण कार्य रूके हैं, यह फाइल देखने के बाद ही मालूम होगा। नपाध्यक्ष से चर्चा करने के बाद ही इस मामले पर कुछ कहेंगे। केडी चंद्राकर, सीएमओ
शहर में इन जगहों पर सीसी रोड बनाने की है योजना
सुदीप साहू व उत्तम घर के आसपास 3.83, वार्ड तीन में पीलू घर से बृजलाल साहू घर तक 3.54, वार्ड 12 में साहू जलेबी घर से राजपूत बाड़ा घर के पीछे तक 9.04, बरगद पेड से यादव घर तक 7.97, साहू घर से राजपूत बाड़ा तक 3.54, वार्ड 15 में कैलाश आर्य से हरखराम घर तक 4.13, वार्ड 19 में एसबीआई बैंक से हनुमान मंदिर तक 16.24, वार्ड 20 में पाररास गोवर्धन मोची से विजय साहू घर तक 7.44 लाख रुपए में सीसी रोड बनना है।
शहर के इन वार्डों में होने वाले विकास कार्य अटका
नरसिंह घर से डेरहा घर तक 3.85, आपसी नाली पार से साधुबन तक 6.13, वार्ड दो में दशहरा तालाब के नीचे 17.71, वार्ड चार अजय योगी से सनत श्रीवास्तव घर तक 1.81, दिलीप सायकल दुकान से गंगा मैया बुक डिपो तक 3.92, वार्ड 5 में पटवा घर से रवि मंडावी तक 2.71, वार्ड 7 में देवार मंदिर से दाऊलाल घर तक 3.62, वार्ड 9 में हैंडपंप से देशमुख घर तक 1.51, जालम सिंह पटेल घर से सचिन घर तक 3.31 लाख में सीसी रोड बनना है।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva